
1) Compromis Existenţial 

Atât de departe în mine, 
erai tu, 

răstignită pe mormântul Cuvântului, 
din care ne-am întrupat Visele, 

Iluziilor Vieţii şi Morţii, 

Fericirii şi Suferinţei, 

prin care am devenit Mântuitori, 

care şi-au pierdut, 

Clipele Mântuite, 
pe trupul inert, 
al Singurătăţii Nemuririi, 

Morţii, 

care le-a atras, 

în cavourile Zilelor sale, 

zidindu-ne Deşertăciunea, 

cu pălmile bătătorite ale propriilor Priviri, 

din Cimitirele de Cuvinte, 

care n-au mai reuşit, 
să îndepărteze niciodată, 
gratiile reci şi inerte, 
ale Obişnuinţei, 

prin care am fost condamnaţi să ne trăim, 
Compromisul Existenţial, 
al trecerii Fiinţei în Nefiinţă, 
într-o Lume care nu era a noastră. 

2) Pe lângă Timpul 


Pierduţi, 

printre rădăcinile Adevărurilor, 
de care ne-am împiedicat, 
Destinul, 
să mai absoarbă, 

Apa Iluziilor Vieţii, 
din Ţărâna secată a Viitorului, 
în care ne-am întrupat, 
Simţămintele, 

pe care le ducem atât de greu, 
în braţele istovite, 
ale Singurătăţii Nemuririi, 
Morţii, 

fără să ştim unde anume, 
vom ajunge, 

atunci când vlaga ultimei Clipe, 
ne va spune, 

că Existenţa a trecut grăbită, 
pe lângă Timpul, 
care nu a ţinut niciodată, 
cu noi. 

3) Cupa de Lacrimi a Clipei 


Cu greu, 
ridic, 

Cupa de Lacrimi a Clipei, 
pe care unicul Adevăr Absolut, 
cunoscut, 
cel al Iubirii, 
ne-a dat-o ca să o bem, 
până la capătul Existenţei, 
dând la o parte, 
perdele grele şi opace, 
ale Iluziilor Vieţii şi Morţii, 
pentru a da libertatea, 

Inimii de Cer, 

care bătea în pieptul Destinului nostru, 
să zburde, 

până dincolo de Infinitul, 
la tălpile căruia, 
am îngenuncheat, 
risipindu-ne, 

toată vlaga Cuvântului Dat, 
unui Dumnezeu străin de noi, 

care ne încătuşa Voinţa, 

în spatele gratiilor grele şi indiferente, 

ale Singurătăţii Nemuririi, 

Morţii, 

împiedicându-ne să ne întrupăm Visele, 
aceste Lumi, 

până când ne-am dat seama, 
că nimic nu are importanţă, 
în afară, 
de Iubire. 

4) Se abătuse până atunci 


Ai răsărit, 

în Inima de Cer a Viselor mele, 
Zodie de Lumină Divină, 
care i-ai cerut Destinului, 
să asiste la naşterea Iubirii, 
pe care am întâlnit-o, 
în Privirea pierdută, 
prin Eternitatea Clipei, 
al cărei Cuvânt, 
ne-a întrupat amândorura, 
Nesfârşirea, 

în urmele căreia ne-am regăsit, 
Timpul împovărat, 
de atâta Singurătate, 
câtă se abătuse până atunci, 
asupra Fericirii. 

5) Cei de dinainte de a fi Timpul 


Am îngheţat în Zodia Uitării, 

sub streaşină căreia, 

încă mai tremură de frigul Singurătăţii, 

Ziua de naştere a Cuvântului, 

care nu a mai avut nimic de spus, 

atunci când Iluzia Vieţii, 

din Paşii de Cer ai Viselor, 

au întâlnit-o pe cea a Singurătăţii Nemuririi, 

Morţii, 

unde Apusurile Speranţelor, 
îşi frângeau degetele Verighetelor, 
din palmele frânte de oboseală, 
a Clipei, 

care nu mai avea puterea, 
să ne ţină în braţele Eternităţii sale, 
murind odată cu Despărţirea, 
care nu ne mai cerea, 
să rămânem, 

cei de dinainte de a fi Timpul, 
nimic mai mult, 
decât noi înşine. 

6) Ningeai 


Ningeai, 

peste ochii de jar, 
ai Lacrimii mele, 

cu Visele răstignite ale unor Cuvinte, 
care mai putrezesc şi azi, 
pe lemnul înnegrit de Vremuri, 
al Speranţelor, 
sub acoperişul cărora, 
ne ascundeam Sufletele, 
de Iluziile Vieţii şi Morţii, 
încercând să rămânem doar noi, 
cei de dinainte de a fi Timpul, 
acestei Lumi, 
care va rămâne, 
a Singurătăţii unei Nemuriri, 
a Morţii. 

7) Prin Cenuşa spulberată de vânturile Abisului 

Lebedele Virgulelor, 

par a se fi înecat, 

sub sloiurile reci şi insensibile, 

ale Privirilor descompuse, 

care încă mai plutesc la suprafaţa Cuvintelor, 

purtate de Gheţurile grele şi insensibile, 

ale Viselor, 

roase de Ridurile adânci, 
ale Ţărmurilor de înţelesuri, 
care se împiedică, 
de Rădăcinile unor Clipe, 
atât de asfixiate de Viitor, 
încât au ieşit să ia aer, 
lăsând Ţărâna Amintirilor, 
în propria ei negură, 
uitată până şi de Vremurile, 

Iluziilor Vieţii şi Morţii, 
care încă mai rătăcesc, 
prin Cenuşa spulberată, 
de vânturile Abisului, 
dintre mine şi tine, 
în prăpastia căruia, 
am căzut. 

8) O vom aprinde 


Ramuri încâlcite pe coala de hârtie, 
a Cerului Inimilor noastre, 
vor să înflorească, 

agăţându-se de fruntea ridată cu Vise, 
a Orizontului care-şi deschide Sufletul, 
înaintea Răsăritului din noi, 
fără să realizeze cât este de pătat, 
cu sângele descompus al Clipelor, 
pe care le-a irosit Dumnezeu, 
cu propriile Sale Iluzii ale Vieţii şi Morţii, 
în care ne-a întrupat, 
devenindu-ne Ţărâna Destinului, 
pe care trebuie să o arăm, 
în fiecare Primăvară, 

presărând sămânţa Cuvintelor înmugurite, 
din Eternitatea Clipei, 
peste Privirile însetate de Viitor, 
care au evadat, 

din lanţurile Labirinturilor rătăcitoare, 
ale Singurătăţii Nemuririi, 

Morţii, 

pentru a exista mereu, 
alături de noi, 

în Steaua pe care o vom aprinde, 
cu atât de multă, 

Iubire. 

9) Nu se mai pot căţăra 


Riduri sălbatice, 

împânzesc Iedera Amintirilor, 

care nu se mai poate căţăra, 

pe tulpinile reci şi indiferente ale Norilor, 

care ne brăzdează Inimile de Cer, 

ale Zâmbetului rânjit, 

de un Dumnezeu, 

al Păcatelor Originare, 

care nu a fost niciodată, 

al Iubirii, 

ci doar al Singurătăţii Nemuririi, 

Morţii. 

10) A trimis un altul 


Bice de absurd, 

lovesc frunţile crematoriilor de Clipe, 
căzute la picioarele inerte, 
ale cioburilor unei Clepsidre, 
care vroia să ne măsoare stofa Timpului, 
vândută la raionul de Ţesături, 
dintre Visele mele şi Privirea ta, 
dorind să o croiesc, 
după chipul şi asemănarea Iubirii, 
spre a fi purtată, 
la sărbătorile Destinului, 
pe care vroiam să-l invităm, 
la masa Zilelor noastre, 
pentru a mai ieşi, 
din propria Catedrală, 
a Singurătăţii Nemuririi, 

Morţii, 

căreia îi suntem datori. 

11) Testamentul Iubirii 


Praful Gândurilor, 
se ridică spre Cerul beat, 
al Iluziilor Vieţii şi Morţii, 
spărgând paharele pline cu Vise, 
la orele Absurdului, 
când obişnuiam să te aştept, 
promiţându-ţi Eternitatea Clipei, 
pierdută în pălmile muncite, 
ale Orizontului, 
pe care vroiam să-l cuprindem, 
cu degetele Păcatelor Originare, 
ce ne-au fost date de către Dumnezeu, 
să ne putem scrie, 

Testamentul Iubirii, 
prin care să putem lăsa Deşertăciunii, 
întreaga noastră avere de Speranţe, 
strânsă cu atât de mult greu, 
în adâncurile Ţărânii, 
care ne-a întrupat, 

Singurătatea Nemuririi, 

Morţii. 

12) Speram să ne salveze 


Setea şi-a înteţit Arşiţa, 
aprinsă în flăcările Privirilor nerostite, 
ale Cimitirelor de Cuvinte, 
în care ne înmormântăm în fiecare zi, 
Sentimentele, 

căzute de la înălţimea literelor de jar, 
care ne ard şi azi, 

Visele cu noduri în gât, 
ce nu mai pot, 
să ne spună nimic altceva, 
în afară de faptul, 

că totul a rămas pârjolit înaintea noastră, 
până şi Ţărâna Apei Vieţii, 
în care ne-am întrupat, 

Iluziile Morţii, 
care speram să ne salveze. 

13) Să nu o poată alunga Nimeni 


Cumpăna Fântânii, 

Iluziilor Existenţei, 
cade grea şi apăsătoare, 
peste Destinul nostru, 
sperând să poată scoate din adâncurile sale, 
Apa Vie a Morţii, 
care să ne scape, 
de Paradisul Păcatelor Originare, 
căzut ca un blestem, 
peste Ţărâna întrupării Iubirii, 
din care vroiam să ne clădim, 
casa unei Mântuiri, 
pe care să nu o poată alunga Nimeni, 
vreodată, 

de la Cina cea de Taină, 
a Adevărului Absolut. 

14) Seci şi uscate 


Zidite între pereţii Deşertăciunii, 
Iluziile Vieţii şi Morţii, 
care pătează Inimile de Cer, 
ale Cuvintelor turnate, 
în formele plumbului topit, 
al săgeţilor atâtor Nori, 
care-şi deapănă poveştile cu zâne, 
ale Ploilor de Lacrimi, 
seci şi uscate, 
de Singurătatea Nemuririi, 

Morţii, 

Destinelor, 

însetate de Adevăr Absolut. 

15) Doar Dumnezeu a văzut-o vreodată 


Cumpene spânzurate, 
de furcile caudine, 
ale Fântânilor de oase albite, 
cu Adevăruri ascunse şi mutilate, 
pe care încă se mai sprijină, 
carnea putrezită a Cuvintelor, 
pe care ni le repetam într-una, 
la masa Ţărânii care ne-a întrupat, 
Visele, 

în Singurătatea Nemuririi, 

Morţii, 

înmormântându-le, 
în uscăciunea ei deşertică, 
pentru a înmuguri, 
noi Iluzii ale Vieţii şi Morţii, 
din secetea de sfârşit de Lume, 
a unei Iubiri, 
pe care doar Dumnezeu, 
a văzut-o vreodată, 
la faţă. 

16) Paşii de Plumb 


Riduri, 

adânci şi descompuse, 
străjuiesc, 

Patimile unui Orizont al Nimănui, 
prin şanţurile căruia, 
încă ne mai rătăcim, 

Iluziile Vieţii şi Morţii, 
înmuiate în Apa secată şi uscată, 
a Speranţei, 
dătătoare de Viaţă, 
pe aleile Cimitirelor de Cuvinte, 
pe care ne purtăm, 

Paşii de Plumb, 
ai Destinelor. 

17) Un Dumnezeu mutilat 


Orfelinate de Amintiri, 

încă mai străjuiesc armurile reci şi indiferente, 
ale Cuvintelor, 

Marilor Tăceri ale unui Dumnezeu, 
mutilat, 

de atâtea vorbe spuse fără sens, 

Iluziilor Vieţii şi Morţii, 

din care au înmugurit Păcatele Originare, 

ale unei Lumi, 

pe care ţi-am dăruit-o, 

fără să vreau, 

din toată Inima mea de Cer, 
care, ar fi dorit, 
să bată numai pentru tine. 

18) A ajuns să se sprijine 


Şiroaie de îngeri ai Dorinţelor, 
se scurg, 

pe frunţile Cuvintelor ridate de Vremuri, 
ale Orizonturilor, 
pe care le-am rătăcit, 
prin buzunarele rupte, 
ale hainelor prea strâmte, 
pentru Clipele Viselor, 
despre Adevăr şi Iubire, 
pe care am fi dorit să le mai adăpostim, 
sub streaşină Viitorului nostru, 
ce a ajuns să se sprijine, 
doar de Iluziile Vieţii şi Morţii. 

19) Fără să se otrăvească 


Răstignit în braţele Viitorului, 
Mântuitorul Iluziilor Vieţii şi Morţii, 
se întreabă, 
dacă Iubirea, 
va putea bea vreodată, 

Fericirea, 

fără să se otrăvească, 
cu sângele Răsăriturilor sau Apusurilor, 
Cimitirelor de Cuvinte, 
în care ne-am întrupat, 

Inimile de Cer ale Viselor, 
zidindu-le, 

în spatele cărămizilor grele şi reci, 
ale Păcatelor Originare? 

20) întreaga Existenţă 


Atât de prăfuită, 

ne era Vestea naşterii acestei Lumi, 
încât nici Iluziile Vieţii şi Morţii, 
nu au reuşit să invite la masa Speranţelor, 
Fericirea, 

care să cânte la botezul Lacrimilor de Jar, 
ale Viitorului, 
ce ne-a aprins, 

candela Cimitirelor de Cuvinte, 
în care ne vom construi, 
întreaga Existenţă, 
cavoul cât mai somptuos cu putinţă, 
al propriului Destin. 


29 



SORIN CERIN 

-SINGURĂTATEA NEMURIRII- 

-poeme filosofice- 


/v 

21) întunericul Singurătăţii 

A crăpat Ţărâna întrupării Cuvântului, 
de atâta secetă sentimentală, 
nici un strop de Lacrimă, 
nu a mai căzut, 

de mai bine de-o viaţă de Lume, 
pe solul greu şi apăsător, 
al Viitorului, 

pe care încă îl mai aşteptăm, 
tăcuţi şi încrezători, 
că va veni, 

ţinându-ne în braţele Clipelor sale, 
Iubirea, 

al cărei nimb de Lumină Divină, 
să ne alunge, 

întunericul Singurătăţii Nemuririi, 
Morţii. 

22) Credeam că ne-am întrupat 


Izbăviţi de noi înşine, 
am ales calea bătătorită, 
a Cimitirelor de Cuvinte, 
fără să ne aprindem, 
măcar o Lacrimă, 
la mormântul Candelei, 
care ne-adat foc, 

Luminii Divine a Iubirii, 
pe solul arid, 
al Iluziilor Existenţei, 
în care credeam, 

că ne-am întrupat Adevărul Absolut, 
despre care nu ştiam niciodată, 
că-1 purtam cu noi, 
tocmai atunci, 
când, 

nu mai credeam în nimic, 
şi respiram Singurătatea Nemuririi, 
Morţii, 
acestei Lumi. 

23) Până la ultimul pahar 


Perdelele mov ale Zâmbetelor, 
s-au tras, 

peste Gândurile descompuse, 
de Viitorul, 
total nepăsător, 
de ridurile Iluziilor Existenţei, 
cu care ne spălăm Zorii, 
pe feţele pătate ale Destinelor, 
de Lacrimile descărnate, 
de rouă Trecutului, 
pe care am băut-o, 
până la ultimul pahar, 
al Suferinţei, 
care şi-a scris mereu, 
Testamentul unei Iubiri, 
pe paginile rupte şi mototolite, 
ale Singurătăţii Nemuririi, 
Morţii noastre. 


32 



SORIN CERIN 

-SINGURĂTATEA NEMURIRII- 

-poeme filosofice- 


24) Poruncile sfinte ale Absurdului 


Şi-a împlântat Dumnezeu, 
cuţitul Patimilor, 
în lemnul tare şi noduros, 
al Suflelor noastre, 
din care a cioplit, 

chipurile hidoase ale Păcatelor Originare, 

din care să poată bea Apa Iluziilor Vieţii şi Morţii, 

Sfinţii Părinţi ai Deşertăciunilor, 

căzute din Paradisul Creaţiei, 

să ne înveţe, 

Poruncile sfinte ale Absurdului, 
care şi-a scris dinainte de a fi Lumea, 

Testamentul Iubirii, 

pe care o aşteptăm, 

la fiecare colţ de Clipă, 

fără să mai vină vreodată, 

şi în gara Cimitirelor de Cuvinte, 

ale Gândurilor noastre. 

25) Pentru care şi-a scris 


Pisicile sălbatice ale Norocului, 
au început să zgârie, 
ferestrele Iluziilor Vieţii şi Morţii, 
cu ghearele tocite ale Destinelor, 
pe care le mai ascute din când în când, 
Compromisul, 

unui Dumnezeu străin şi indiferent, 
pierdut în Ţărâna, 
întrupării Deşertăciunii, 
pe care o săpăm o viaţă întreagă, 
fără să descoperim vreodată, 
filonul de aur, 
al Adevărului Absolut, 
pentru care şi-a scris, 

Iubirea Testamentul. 

26) Fiindcă nu mai suporta 


Zodii descărnate, 
dansează pe scena putredă, 
a Iluziilor Vieţii şi Morţii, 
în baletul clasic al Absurdului, 
tăiat în cioburile Oglinzilor Paralele, 
pe care le-a spart Timpul, 

Singurătăţii Nemuririi, 

Morţii, 

fiindcă nu mai suporta, 
să se multiplice la infinit, 
irosindu-şi Eternităţile Clipelor degeaba, 
pe paginile şterse şi roase de Vremuri, 
în care Iubirea şi-a scris, 

Testamentul Răsăriturilor, 
care au apus peste noi, 
pentru totdeauna. 

27) Şi ar fi trebuit 


Evantaie de Priviri, 

în toate culorile Viselor, 

flutură peste razele Luminii Divine, 

înveşmântându-le, 

cu mantia întunericului, 

Zodiilor Suferinţelor, 

ca să nu răcească de dorul Fericirii, 

pe care a cuprins-o răceala, 

Iluziilor Existenţei, 

Singurătăţii Nemuririi, 

Morţii, 

tocmai când urma să se nască, 
Lumea Deşertăciunii, 
pe care urma să ne scriem, 
în fiecare moment, 

Testamentul, 
a ceea ce am fi putut, 
şi ar fi trebuit, 
să iubim. 

28) Din cavourile Cimitirelor noastre de Cuvinte 


Fulgere ucigaşe de Păreri, 

rup Clipele Compromisurilor, 

în pagini incolore şi prăfuite, 

pe care dansează Testamentele Iubirilor, 

care n-au văzut niciodată, 

scena Iluziilor Vieţii şi Morţii, 

pe care suntem obligaţi, 

să ne câştigăm traiul, 

Deşertăciunii, 

jucându-ne la ambele capete ale Absurdului, 
Singurătăţii Nemuririi, 

Morţii, 

Existenţa, 

pe care n-am reuşit să o trişăm niciodată, 
până acum, 
pentru a evada, 
în Eternitatea unei Iubiri, 
a Adevărului Absolut, 
oricât de multe i-am promis, 
din cavourile Cimitirelor noastre, 
de Cuvinte. 

29) Dinainte de a ne naşte Trecutul 


Norii însângeraţi ai Aşteptărilor, 
se scurg, 

peste frunţile ridate, 
de Promisiuni ale Viselor, 
părăsite de Speranţele, 
care-au fugit cu Testamentul Iubirii, 
dincolo de linia Orizontului Vremurilor, 
care-au adus pe lume Timpul, 
ce şi-a vândut pe nimic, 

Eternităţile Clipelor, 

Iluziilor Existenţei, 

Singurătăţii Nemuririi, 

Morţii, 

de care n-am mai reuşit, 
să scăpăm niciodată, 
la fel de teferi, 
precum eram 
de dinainte de a ne naşte, 

Trecutul. 

30) într-un anotimp al Nimănui 


Spirale de Timp, 
se încolăcesc peste Amintiri, 
sugrumându-le Destinul, 
înmormântat prin Cimitirele Cuvintelor, 
pe aleea Dramelor de Companie, 
care ne-au luminat, 

Iluziile Existenţei, 

Singurătăţii Nemuririi, 

Morţii, 

cu plăcerile carnale, 
ale Pământului Deşertăciunii, 
în care ne-am întrupat, 

Testamentele unor Iubiri, 
ce nu le-am mai cunoscut, 
niciodată, 

printre rădăcinile amare, 
ale mugurilor primăvăratici, 
ai Suferinţelor, 

pe care nu-i mai admiră Nimeni, 

fiind zămisliţi, 

într-un anotimp al Nimănui. 

31) Vor să scoată Apa Uscată 


Urme săpate adânc, 

în piatra dură a Destinelor, 

de către dălţile prăfuite ale Deşertăciunii, 

ce vor să scoată Apa Uscată, 

a Iluziilor Existenţei, 

Singurătăţii Nemuririi, 

Morţii, 

pe care să o bem, 
până la capătul paharului ciobit, 
al Destinului, 
şi-apoi să-l spargem, 
de tâmplele însângerate, 
ale Orizontului Iubirii, 
ce nu-1 vom putea cuprinde niciodată, 
în palmele cioburilor noastre, 
de care ni s-au tăiat, 
până şi Cimitirele de Cuvinte, 
ale Dramelor de Companie, 
care ne-au fost hărăzite, 
să ne însoţească mereu, 
pe drumurile fără de sens, 
ale Absurdului acestei Lumi. 

32) Pe care am fi dorit să o cunoaştem 


însetaţi, 

şi forţaţi să bem Apa Uscată, 
a Iluziilor Vieţii şi Morţii, 
cu cănile de pustiu, 
ale Singurătăţii Nemuririi, 
unei Morţi, 

în care ne-am întrupat Visele, 
răstignite pe lemnul rece şi inert, 
al scenei acestei Lumi, 
a Compromisului cu noi înşine, 
care ne-a lăsat să vedem, 
doar Testamentul Iubirii, 
pe care am fi dorit să o cunoaştem, 
şi despre care am aflat, 
că ar fi evadat, 

în braţele Adevărului Absolut, 
de unde nu se va mai întoarce niciodată, 
să ne admire Păcatele Originare, 
care înmuguresc în fiecare Primăvară, 
la ferestrele Cimitirelor noastre de Cuvinte. 

33) Singurătatea Nemuririi 


Zidiţi în mantia, 

Zorilor Luminii Divine, 
am crezut că suntem apăraţi, 
de Eternitatea Iubirii, 
până când am zburat, 

Dincolo de Dinainte de Vremuri, 
în braţele ascunse ale Deşertăciunii, 
pe care o credeam, 

Adevăr Absolut, 
ca să fim întrupaţi, 
în Pământul Iluziilor Vieţii şi Morţii, 
pentru a încolţi din iarba Clipelor, 
Timpul, 

atât de necesar unui Dumnezeu, 
pe care l-a copleşit, 

Singurătatea Nemuririi. 

34) Fumegă necontenit 


Ruguri de Zile, 

pline de Jertfele Clipelor, 

fumegă necontenit, 

pe Orizonturile însângerate ale Destinelor, 
Singurătăţii Nemuririi, 

Morţii, 

care şi-au tăiat Paşii Timpului, 
prin aleile bine delimitate, 
ale Cimitirelor de Cuvinte, 
din care ne-am cusut, 
îmbrăcămintea Absurdului, 
acestei Lumi, 
a Compromisurilor, 
întâmplărilor Neîntâmplătoare, 
cu noi înşine. 

35) La moara Absurdului care ne cerne 


Vârtejuri de Clipe irosite, 

pe caldarâmul sfânt al catedralelor de Inimi, 

ale unui Cer sfidător şi înnourat, 

care-şi regretă ploile reci, 

ale Lacrimilor înecate-n vraja, 

de sfârşit de Lume, 

ale Cimitirelor de Cuvinte, 

din care răsar IluziileExistenţei, 

spre a se întrupa, 

în Destinele risipite, 

prin Iubirea unui Dumnezeu, 

atât de străin de noi înşine, 

încât a devenit, 

o reproducere grosolană, 

până şi a Suferinţei, 

ce am fi meritat-o pe deplin, 

la moara Absurdului, 

care ne cerne, 

Zilele de plumb ale Mântuirii, 

de Iluziile Păcatelor Originare, 
din Singurătatea Nemuririi, 

Morţii, 

unde încă mai sperăm zadarnic, 
să ne regăsim, 

propriul Străin al Subconştientului, 
Adevărului Absolut. 

36) Gem înfiorător 

Libertatea a devenit o povară, 

mai grea decât Păcatele Originare, 

în Lumea Iluziilor Vieţii şi Morţii, 

de care vom scăpa doar atunci, 

când Norii Cerului Inimii Străinului din noi, 

se vor risipi, 

prin sângele Nemântuit al Patimilor, 
şiroind peste Răsăriturile, 
care ne vor aduce, 

Iubirea şi Adevărul Absolut, 
la aceeaşi masă, 

alături de Cimitirele de Cuvinte, 
pe care ni le irosesc Clipele, 
a căror Eternitate, 
a fost jucată de Dumnezeu, 
la ruleta Norocului, 
unei Singurătăţi a Nemuririi, 

Morţii, 

atât de adânci, 

încât nici fiorii Facerii acestei Lumi, 
nu mai puteau fî auziţi, 
cum gem înfiorător, 
în agonia Morţii de propriul sine, 
înecate în Deşertăciunea şi Absurdul, 

37) De ce Libertatea? 


N-am înţeles niciodată, 
de ce Libertatea?, 
îşi încheie nasturii Destinelor, 
până la ultimul, 
nemaiputând respira, 
oricât de mult o strâng la gâtul, 
înecat în Iluziile Vieţii şi Morţii, 
pe care trebuie să le înghiţim, 
fără să le mestecăm, 
alături de feliile de Clipe, 
care atunci când se sfarmă, 
devin Amintiri, 

pe traheea astmatică a Viitorului, 
care-şi sărează de fiecare dată, 
Deşertăciunea, 
înainte de a ne fi servită, 
pe tava Cimitirelor de Cuvinte, 
ale Speranţelor, 

în care am crezut undeva-cândva, 

ca fiind podul, 

dintre Simţirile fără de sfârşit, 
ale unor Iubiri, 
şi Testamentele Lacrimilor, 
unor Zile de naştere, 
împotmolite în Regretul de a exista, 
al Fericirii, 

din stofa căreia am fi dorit să ne croim, 
Privirile, 

care să nu mai poată fi pierdute, 
în Singurătatea Nemuririi, 
unei Morţi. 

38) L-am fi dorit alături 


Urme ancestrale, 

rod Gratiile frânte ale Destinelor, 

obosite, 

de atât de multe Zile desfrânate, 
alături de care au dansat, 
întreaga Existenţă, 
a Iluziilor Vieţii şi Morţii, 
pe care trebuiau, 

să le ducă pe braţele propriului Timp, 
până în vârful muntelui Mântuirii, 
de unde să ne arunce, 
în Singurătatea Nemuririi, 
întreaga noastră Catedrală de Vise deşarte, 
obligate fiind, 
de Păcatele Originare, 
ale unui Dumnezeu dornic, 
de Putere, 
cu orice preţ, 

ros de stelele alcoolice şi căzătoare, 
de pe epoleţii Absurdului, 
căzuţi prin şanţurile secate, 
de orice Adevăr Absolut, 
pe care l-am fi dorit alături. 

39) Ştiind că respirau 


Erai atât de multă flacără, 
aprinsă de jarul Inimii mele de Cer, 
ce a început să ardă numai pentru tine, 
în Focul Sacru al Adevărului Absolut, 
încât Dumnezeul nostru, 
şi-a clădit din tine, 
trupul stelelor, 
de Lumină Divină, 
dăruindu-ne una dintre ele, 
la fereastra de Vise, 
a Cuvântului Creaţiei, 

Iubirii, 

Pe care l-am rătăcit, 

prin propriile Destine, 

care au fost obligate să respire, 

în cele din urmă, 

aerul rece şi indiferent, 

al Iluziilor Existenţei, 

Singurătăţii Nemuririi, 

Morţii, 

care ne îngheţa, 
rădăcinile Zâmbetelor, 
despărţindu-ne. 

40) A rămas doar Zâmbetul tău 


Vroiam să-ţi spun, 
cât de mult a nins cu Zile, 
peste Regretele Nemuririi, 
încât din Lacrimile însângerate, 
de pe frunţile transpirate ale Zorilor, 
au început să sece, 
toate şiroaiele de Rouă, 
din Steaua clădită cu atâtea jurăminte, 
care încă mai străluceşte, 
trimiţându-mi razele Luminii Divine, 
a Sentimentelor, 
venite de dincolo de orice Timp, 
acolo unde te-ai dus, 
tocmai din Universul altor Spaţii, 
în a căror Amintire, 
a rămas, 

doar Zâmbetul tău, 
înrămat în Icoana Inimii de Cer, 
a Testamentului unei Iubiri, 
din care se hrăneşte azi, 

Singurătatea Nemuririi. 

41) Pierdut în letargia Iluziilor Vieţii şi Morţii 

Vrăji făcute pe Aripi de Vise, 
duse spre nicăieri, 
de ghearele Destinelor însângerate, 
ale Apusurilor, 

răstignite pe bolta unei Inimi de Cer, 

ale cărei bătăi, 

la porţile închise ale Iubirii, 

se aud atât de tare, 

încât trezesc, 

până şi Străinul Subconştient, 
al Adevărului Absolut, 
din noi înşine, 

pierdut în letargia Iluziilor Vieţii şi Morţii, 
pe valurile cărora, 
îşi leagănă Eternitatea, 

Singurătatea Nemuririi. 

42) Prin crâşmele unor Icoane 


Unghiile reîncărnate ale Destinelor, 

au început să sape cât mai adânc, 

în Ţărâna Clipelor, 

părăsite de propriile Eternităţi, 

care ne-au evadat, 

din Singurătatea Nemuririi, 

Morţii. 

trecând frontierele Catedralelor de iubire, 
ale unor Sfinţi Părinţi, 
care şi-au înjosit propriul Dumnezeu, 
stând cu mileniile, 
prin crâşmele unor Icoane, 
ale Iluziilor Existenţei. 


53 



SORIN CERIN 

-SINGURĂTATEA NEMURIRII- 

-poeme filosofice- 


43) Goliciunea unei întrupări 


Tăişurile cioburilor de Clipe, 
ne sfârtecă, 

carnea sîngerândă a Iubirii, 
din Singurătatea Nemuririi, 
aşezată cu grijă, 
de către Destin, 
pe tarabele soioase, 
ale Societăţii de Consum, 
din care suntem obligaţi, 
să ne croim, 

îmbrăcămintea sumară a Viselor, 
a Singurătăţii Nemuririi, 

Morţii, 

fără să mai avem şi material, 
de confecţionat Speranţe, 
care să le aşezăm, 
pe părul încâlcit al Zilelor, 
sub Patimile cărora să ne ascundem, 
Goliciunea unei întrupări, 
a Deşertăciunii. 

44) Din coşurile abundenţei 


Şi ne-am băut cănile de pustiu, 

până la capătul înnodat, 

al firului Iluziilor Vieţii şi Morţii, 

din care ne-am făcut Talisman de Conştiinţă, 

să ne ajute Păcatele Originare, 

în lupta lor cu boala contagioasă, 

adusă de Adevărul Absolut, 

unei Iubiri, 

care oricum a rămas a Nimănui, 
fără să mai opună rezistenţă, 

Catedralelor somptuoase, 
ale unor Sfinţi Părinţi, 
ai Societăţii de Consum, 

Absurd, 

din coşurile abundenţei, 

Cimitirelor de Cuvinte, 
din Singurătatea Nemuririi. 

45) Pe sensul interzis 


Rădăcinile amare, 
ale Zilelor descompuse, 
pe Ţănnurile Icoanelor, 
unor Pasiuni, 

s-au aprins după tocurile înalte, 
ale unei Iubiri, 

care traversa strada Deznădejdii, 
pe sensul interzis, 

Adevărului Absolut, 

numai bun de amendat, 

de către Iluziile Vieţii şi Morţii, 

care stăteau la pândă, 

pe la colţurile cearcănelor, 

unor Priviri reci şi indiferente, 

ale Cimitirelor de Cuvinte, 

bete de atâtea căni ciobite de pustiu, 

umplute cu sângele Apusurilor, 

pe care a reuşit să le bea, 

Singurătatea Nemuririi. 

46) Ordinea ierarhică 


Răstignit pe Jertfa, 

Singurătăţii Nemuririi, 

Morţii, 

privesc neputincios, 
la Iluziile Existenţei, 
cum bat adânc piroanele Patimilor, 
în lemnul crud, 

al sicriului unei Eternităţi de Clipă, 
pe care mi-a dăruit-o, 

Iubirea adevăratului meu Dumnezeu, 
cu acces cenzurat, 
pe Tărâmurile de Vise, 
ale Icoanelor Iluziilor Vieţii şi Morţii, 
pe motiv că ar cunoaşte Adevărul Absolut, 
care le-ar dărâma ordinea ierarhică, 
a Suferinţelor şi Absurdului, 
acestei Lumi. 

47) Friptură de Zile descompuse 


Aripi de Clipe ciobite, 
zboară printre Clepsidrele Zodiilor sparte, 
ale Timpului indiferent, 
care ne sapă Adevărul Absolut, 
până când ajunge, 
la măduva rece şi insalubră, 
a Iluziilor Existenţei, 

Singurătăţii Nemuririi, 

Morţii, 

din care ne găteşte, 
friptură de Zile descompuse, 
asezonate cu toată gama de Suferinţe, 
scrise în meniurile de bucate, 
ale Bibliilor, 
unui Dumnezeu, 
care nu ne-a aparţinut niciodată. 

48) Numai pentru Destinul nostru 


Dacă m-aş fi născut stea, 
aş fi dorit să strălucesc, 
pe bolta Ochilor tăi, 
luminând-o cu Iubirea unui Dumnezeu, 
pe care să ţi-1 aduc, 
din cele mai iluminate Gânduri, 
de Adevăr Absolut şi Fericire, 
pe care Acesta, 
le-ar fi creat, 

dinainte de orice spaţii sau timpi, 
numai pentru Destinul nostru, 
presărat cu trandafiri de Vise, 
ale căror Speranţe să se împlinească, 
sub Privirile Icoanelor unor Cuvinte, 
la care să ne rugăm, 
întreaga noastră Existenţă, 
să nu se piardă niciodată, 
prin Singurătatea Nemuririi, 

Morţii. 

49) O întreagă livadă 


Amăgiri prăfuite de atâta purtat, 
sunt scuturate la porţile Destinelor, 
unde devin o întreagă livadă, 
de Pomi ai Cunoaşterii, 
din care cad merele putrede, 
ale Iluziilor Existenţei, 

Singurătăţii Nemuririi, 

Morţii, 

fiind obligaţi să ne gătim, 

Gemul Deşertăciunii şi Absurdului, 
pe care să-l înghiţim, 
cu sughiţuri pline de Suferinţe, 
prin toate cioburile tăioase ale Clipelor. 

50) Zâmbete împietrite 


Zodii descompuse, 

cad inerte în cănile de pustiu, 

care-şi beau Testamentele Iubirilor, 

în pacea şi liniştea strigătelor surde, 

ale Suferinţelor, 

din Privirile, 

Cimitirelor de Cuvinte, 
ale Singurătăţii Nemuririi, 

Morţii, 

pe care Zâmbetele împietrite, 
le rostesc, 

pe la colţurile străzilor, 
unor Pleoape, 
ce-şi trag mereu, 
jaluzelele Gândurilor, 
ca să nu fie văzute, 
de vecinii isterici, 
ai Compromisurilor. 

51) Debusolate şi perdante 


Fantome de Cuvinte, 
lucesc pe Apele murdare, 
ale Iluziilor Existenţei, 

Singurătăţii Nemuririi, 

Morţii, 
în care cad, 

lovind cu putere Timpul, 
vâslele grele de plumb, 
ale Suferinţei, 

spre a ne duce barca Existenţei, 
către Ţărmurile Destinului, 
lipsit de orice scrupule, 
atunci când Viermii Jocurilor de Noroc, 
îi cer să prădeze, 
orice umbră de Iubire, 
care ar încerca să se strecoare, 
pe Tărâmurile Infernului acestei Lumi, 
a Cazinourilor de Clipe, 
debusolate şi perdante. 

52) Carul mortuar al Privirilor 


Coliere de imagini agresate, 
se pun, 

la gâturile de lebede moarte ale Viselor, 
îngenuncheate de aripile pierdute, 
ale Zborurilor din Inimile de Cer, 
căzute la tălpile Compromisurilor, 
oarbe şi meschine, 

care plătesc cu atât de multă indiferenţă, 
Clipele irosite la zarurile Destinelor, 
încât până şi Iluziile Existenţei, 
Singurătăţii Nemuririi, 

Morţii, 
au decis, 

să ne trimită carul mortuar al Privirilor, 
spre a ne duce Iubirea, 
în cavourile Cimitirelor de Cuvinte, 
la Parastasul căreia, 
să bem fiecare câte o cană de pustiu, 
din licoarea de foc a Regretelor. 

53) Gardieni ai Iubirii 


Ziduri de Foc, 

străjuiesc frontierele Speranţelor, 
ce vor să ne aprindă Simţirile, 
luminându-ne Calea, 
spre Absolut, 
fără să ştie, 

că Apa Iluziilor Existenţei, 

Singurătăţii Nemuririi, 

Morţii, 

le vor stinge flăcările nesupuse, 
ale Gândurilor, 

închizându-le în Catedralele unui Dumnezeu, 

care se va dovedi undeva-cândva, 

că a fost al Nimănui, 

oricât de mult se va ascunde, 

prin Ţărâna întrupării, 

Icoanelor răvăşite, 
de Furtunile Existenţei, 
unor Sfinţi Părinţi, 
care n-aveau ce căuta, 
în postura de Gardieni ai Iubirii, 

Niciodată. 

54) Pentru a căror Mântuire 


Spinii ascuţiţi de Vremuri, 
ai Cimitirelor de Cuvinte, 
ne înţeapă până la sângerare, 
Răsăriturile Viselor, 
în care ne regăseam, 

Absolutul adevăratei Existenţe, 
fără a mai fi sclavii Păcatelor Originare, 
pentru a căror Mântuire, 
ne-a fost furată, 

Eternitatea Clipei, 
spre a ne fi vândută, 

Singurătăţii Nemuririi, 

Morţii, 

de la taraba unui Timp, 
pe care se închină căni de pustiu, 
în cinstea Absurdului, 
unui Dumnezeu, 
care nu a fost niciodată, 
al nostru. 

55) Se spune că ar aduce Noroc 


Lanţurile grele ale Zilelor, 
ne leagă tălpile Conştiinţei, 
de gratiile Iluziilor Existenţei, 
Singurătăţii Nemuririi, 

Morţii, 

ca să nu evadăm, 

din Cimitirele de Cuvinte, 

prin cavourile cărora, 

Clipele irosite pe nimic, 

ale Deşertăciunilor, 

sparg căni de pustiu, 

fiindcă se spune că ar aduce Noroc, 

Absurdului, 

care conduce Societatea de Consum, 
a Viselor deşarte. 


66 



SORIN CERIN 

-SINGURĂTATEA NEMURIRII- 

-poeme filosofice- 


56) Prin Icoanele perfide şi debusolate 


Zâmbete decăzute, 
din Paradisul Nimănui, 
zac mumificate pe Zidurile reci şi sinistre, 
din Catedralele Iluziilor Fericirii şi Suferinţei, 
la care suntem obligaţi să ne închinăm, 
Destinele răstignite, 
pe lemnul veşnic crud, 
al Singurătăţii Nemuririi, 

Morţii, 

din Icoanele perfide şi debusolate, 
ale unor Credinţe, 
a Ierarhiilor, 

Societăţilor de Consum Vicii, 
fumate de un Dumnezeu drogat, 
care personifică, 
ura şi crima acestei Existenţe, 
total străină de noi înşine. 

57) Zile murdărite 


Tăişuri însângerate de Vise, 
plutesc pe râurile învolburate, 
ale Iluziilor Vieţii şi Morţii, 
în căutare de noi Destine, 
pe care să le tranşeze, 
în felii cât mai atrăgătoare, 
pentru tarabele lipsite de scrupule, 
ale Societăţii de Consum Deşertăciune, 
unde vin de fiecare dată, 
credincioşii Perversiunilor, 
să caute mână de lucru ieftină, 
pentru catedralele Plăcerilor, 
zidite în subsolurile insalubre, 
ale Zilelor murdărite de gunoaiele Creaţiei, 
unui Dumnezeu perfid şi criminal, 
ctitor al Singurătăţii Nemuririi, 

Morţii, 

la care suntem forţaţi să ne închinăm, 
Iubirea, 

cu toate că este sculptat, 
după chipul şi asemănarea, 

Absurdului acestei Lumi. 

58) Furate de la Ziua când ne-am întâlnit 


Ninge cu Regrete, 

peste aleile goale şi părăsite, 

ale Privirilor Singurătăţii Nemuririi, 

Morţii, 

pe care ne plimbam, 
tălpile Iubirii, 

dăruindu-le câte un buchet de Zâmbete, 
loc unde acum, 

Singurătatea, 

îşi bea ultimile căni de pustiu, 
ale unei Existenţe, 
care nu mai este a noastră, 
uitând că nu i-au mai rămas, 
în buzunarele Amintirilor, 
nimic altceva, 

decât câteva monede ruginite, 
de Adevăr Absolut, 
furate de la Ziua, 
când ne-am întâlnit ultima oră, 
cu Destinul. 

59) Vor fi eliberate 


E atât de multă, 

Singurătate a Nemuririi, 

Morţii, 

în statuia Existenţei, 
sculptată de Lumina Divină, 
după Steaua Destinului nostru, 
încât până şi Zidurile reci şi inerte, 
ale Timpului, 
lăcrimează, 

după Eternitatea Clipei, 
în care luminam cu Iubire, 
un întreg Univers al Fericirii, 
devenit acum. 

Icoana unei Iubiri, 
la care se închină, 
până şi Iluziile Vieţii şi Morţii, 
sperând, 
până şi ele, 
că într-o Zi, 
vor fi eliberate, 
din coşmarul acestei Creaţii, 
care ne ucide, 

cu fiecare frântură de Adevăr, 

adevăratul nostru Dumnezeu. 


60) De parcă nici măcar 


Spune-mi ceva, 
orice, 

chiar dacă ne plimbăm pe aleile, 
roase de Suferinţe, 
ale Cimitirelor de Cuvinte, 
din Singurătatea Nemuririi, 

Morţii, 

pe care nu găsim decât terase goale, 
unde Deşertăciunile ne vând pe noi înşine, 
în cănile mari de pustiu, 
transformându-ne în licoarea fierbinte, 
a Iluziilor Existenţei, 
din care sunt obligate să soarbă, 
Firimiturile care ar mai fi rămas din noi, 
cei adevăraţi şi neschimbaţi, 
de dinainte de a fi Lumea, 
câte o înghiţitură, 
la fiecare frântură irosită, 
din Eternitatea Clipei noastre, 
unde ne mai aşteaptă şi azi, 

o Stea a Luminii Divine, 
pe care am uitat-o, 
în Trecutul prăfuit, 
al unor Amintiri, 
de parcă nici măcar, 
nu ar mai fi ale noastre. 

61) Mantaua unui Destin 


Răspântii ucigătoare, 
de Iluzii ale Vieţii şi Morţii, 
traversează Zilele grăbite ale Destinelor, 
vânate pentru sângele Zorilor descompuşi, 
la tălpile umilite ale Speranţelor, 
din care încă mai vrem să ne croim, 
Mantaua unui Destin, 
despre care credem, 
că ne-ar apăra, 
de Ploile de Foc, 
ale Singurătăţii unei Nemuriri, 
care ne arde profund, 

Visele Străinului Subconştient, 
al Adevărului Absolut, 
din respiraţia Iubirii noastre. 

62) Nu vor încolţi niciodată 


Galopul nebun al Gândurilor, 
se încheie sub streaşină unor Compromisuri, 
dintre străzile pustii şi înfundate, 
ale Privirilor, 

Singurătăţii Nemuririi, 

Morţii, 

şi Cimitirele de Cuvinte, 
în adâncurile cărora, 
ne scufundăm Visele, 
pentru a le spăla, 
în Apa vicleană şi murdară, 
a Iluziilor Existenţei, 
pe care o folosim mai apoi, 
ca să ne udăm, 

Deserturile fără de margini, 
ale Sufletelor, 

pe care am dori să ne crească, 
mugurii primăvăratici ai unei Iubiri, 
fără să ştim, 

că aceştia nu vor încolţi niciodată. 

63) Scrisoarea de Adio 


Cumpene decăzute, 

din Ierarhiile Apei Iluziilor Vieţii şi Morţii, 
nu mai scot găleţile pline de Speranţe, 
ale Amăgirilor, 
care îşi beau cănile de pustiu, 
la alte Fântâni ale Deşertăciunilor, 
unde şi acum se adapă, 

Cimitirele de Priviri, 
din Singurătatea Nemuririi, 

Zâmbetelor, 

la parastasele cărora se ospătează Timpul, 
cu Zilele fripte ale Destinelor, 
irosind aproape toată bruma de Clipe, 
câştigată de la Moarte, 
pentru a duce unei Iubiri, 

Scrisoarea de Adio, 

din partea Dumnezeului învins, 

al acestei Lumi. 

64) Când este biciuit cu sălbăticie 


Litere pătate cu sângele Aşteptărilor, 
scurse pe Eternităţile Clipelor unor Destine, 
ce par a se fi pierdut cu totul, 
până şi de Străinul Subconştient, 
al Adevărului Absolut, 
sub acoperământul căruia, 
ne ascundem atunci când, 
credem că Steaua noastră, 
a căzut pe fruntea ridată de Patimi, 
a Timpului care nu ştie încotro să meargă, 
atunci când este biciuit cu sălbăticie, 
de Iluziile Singurătăţii Nemuririi, 

Vieţii şi Morţii noastre. 

65) La maturitatea Adevărului Absolut 


Pasiuni turbate, 

rod gratiile Iluziilor Existenţei, 
pariind pe Dumnezeul, 

Stelelor alcoolice ale Destinelor, 
căzute de pe epoleţii Inimilor de piatră, 
ale Cimitirelor de Cuvinte, 
din care ne hrănim Conştiinţele, 
pe care vrem să le ducem, 
la maturitatea, 

Adevărului Absolut, 
neştiind că vom fi obligaţi, 
să le serbăm Zilele de naştere, 
cu Apa Iluziilor Vieţii şi Morţii, 
servită în cănile de pustiu, 
ale Norocului. 

66) La balul mascat 


Dinţi înegriţi, 

de negura Orfelinatelor de Cuvinte, 
din care mai scâncesc şi azi, 
strigătele surde ale Speranţelor răstignite, 
pe catafalcurile Viselor, 
aruncate în mormintele Compromisurilor, 
din care Iluzia Existenţei, 
îşi croieşte veşmântul de gală, 
pe care să-l poarte, 
la balul mascat, 
al Societăţii de Consum, 

Absurd, 

unde se costumează de fiecare dată, 
în Viaţa dedicată Morţii, 
pe drumul fără de întoarcere, 
al Iluzoriilor Fericiri şi Suferinţi, 
apuse. 

67) Nici acum 


Ferestre frivole şi pline de venin, 

îşi deschid Pleoapele grele, 

ale plaselor de insecte, 

din familia Angoaselor Existenţiale, 

care ne sfârtecă carnea Zilelor, 

atât de descompuse, 

şi căzute, 

adânc, 

în Privirile de plumb ale Viselor, 
încât nu se mai pot menţine, 
printre valurile neiertătoare, 
ale Apei Iluziilor Vieţii şi Morţii, 
decât rezemate, 
de Pervazele Cuvintelor, 
proaspăt divorţate de orice înţelesuri, 
care ne-au despărţit de noi înşine, 
pe care nici o Poartă de Amintiri, 
nu le mai lasă să treacă, 
dincolo de Eternitatea Clipei, 
fără să o deschidem, 
cu dorinţa Focului Sacru, 

care încă mai arde mocnit, 
pe jarul unei Iubiri, 
unde încă mai suntem noi, 
cei de dinainte, 

pierduţi pe tărâmurile nesfârşite, 
ale Singurătăţii Nemuririi, 
bântuite de Adevărul Absolut, 
al Căutării celeilalte jumătăţi. 

68) Al Absurdului de azi 

Scuturi tocite de dinţii descărnaţi ai Zilelor, 
încă ne apără, 

de flăcările Cuvintelor răstignite, 
pe Oracolul Iluziilor Existenţei, 
care strigă surd, 
răspunzând Neputinţei, 
de fiecare dată, 
când Moartea le întreabă, 
cât au mai crescut datoriile Vieţilor, 
faţă de Tărâmurile acestei Lumi a ei, 
pe care a moştenit-o, 

de la Timpul nepăsător al unui Dumnezeu, 

interesat doar de Păcatele Originare, 

care-i preamăresc Creaţia, 

şi care se închină, 

la Icoanele Suferinţelor, 

a căror foc arde mocnit, 

întreţinut de Sfinţii Părinţi ai Deşertăciunilor, 

ctitorii Societăţii de Consum, 

al Absurdului, 

de azi. 

69) Marea Evadare a Contemplării 


Câtă ploaie de Vise false şi decăzute, 
din Cerurile măsluite, 
ale unui Dumnezeu al Nimănui, 
să fi căzut, 

pe Iarba sfântă a Iubirii, 
încât Lumea de Apoi, 
a Iluziilor Existenţei, 

Singurătăţii Nemuririi, 

Morţii, 
ne-a furat-o, 

ducându-ne Eternitatea Clipei, 
în Paradisul promis celor care se închină, 
Deşertăciunii şi Suferinţei, 
unui Dumnezeu, 
care nu ne-a aparţinut niciodată, 
şi care ar fi dorit să ne cioplească, 
după chipul şi asemănarea, 

Păcatelor sale Originare, 
în care s-a oglindit odată cu propria Creaţie, 
la umbra Zidurilor Angoaselor Existenţiale, 
de care doar, 

Marea Evadare a Contemplării, 
ne mai poate izbăvi cu adevărat. 

70) Pentru a ne hrăni Viitorul împreună 

Am deschis larg ferestrele Cuvintelor, 

încercând să cuprind, 

aripile mari şi nesfârşite, 

ale Orizontului unor Vise, 

care zboară umbrindu-ne, 

pe moment, 

Iluziile Existenţei, 

Singurătăţii Nemuririi, 

Morţii, 

lăsând Eternitatea Clipei, 
peste Cerul Inimii de Foc, 
al Sângelui aprins, 
pe grătarul unde ni se frig Zilele, 
pentru a fi servite, 
cât mai pătrunse, 
de către Destinul, 
care nu a vrut să ne lase, 
nici o firimitură din carnea arsă a lor, 
pentru a ne hrăni Viitorul, 
împreună. 

71) Rezemaţi de Fântânile Iluziilor Existenţei 


Credeam în Cuprinsul de Biblie, 

al acestei Lumi, 

până când am descoperit, 

Iluziile Existenţei, 

Singurătăţii Nemuririi, 

Morţii, 

înclinând Cumpăna roasă de Vremuri, 
a Fericirilor şi Suferinţelor, 
către Fântâna secată a Iubirii, 
unor Credinţe descompuse, 
din Icoana a cărei Facrimi, 
astâmpăra numai setea Deşertăciunii, 
ce proslăvea necontenit, 

Sfinţii Părinţi ai Adevărurilor, 
care se sfârşeau şi ei de sete, 
rezemaţi de Fântânile Iluziilor Existenţei, 
ce n-au văzut niciodată, 
adevărata Apă a Vieţii, 
pentru care ar fi trebuit să se închine, 
acestui Dumnezeu, 
dovedit a fi al Nimănui. 

72) în fiecare dimineaţă a Răstignirii 


E atât de multă secetă, 
în Privirile descompuse, 
ale rămăşiţelor de Cuvinte, 
înmormântate, 

la capăt de Zâmbet încremenit, 
ale unor Ochi spălaţi, 
de Apa Iluziilor Vieţii şi Morţii, 
în fiecare dimineaţă a Răstignirii, 
Eternităţilor de Clipe, 
pe lemnul putred, 
al Singurătăţii Nemurii, 
care a început să lăcrimeze, 
în şiroaie apocaliptice, 
peste frunţile ridate ale unui Viitor, 
al Nimănui. 

73) Fumul înecăcios al Zodiilor 


Ramuri încâlcite, 

străjuiesc Copacul umilit al Cunoaşterii, 
înaintea Tălpilor Iluziilor Vieţii şi Morţii, 
ţintuite pe nicovala Destinului, 
cu false Fericiri şi Suferinţe, 
ce ruginesc nepăsătoare, 
sub Cerul unei Inimi, 
a Societăţii de Consum, 

Vanitate, 

prin crâşmele Ierarhiilor sociale, 
pline de fumul înecăcios al Zodiilor, 
care nu mai reprezintă pe Nimeni, 
dinainte de a fi Timpul, 
călăul Eternităţilor de Clipe, 
irosite pe nedrept. 

74) înfruntă Furtunile 


Coşuri pline de Morminte, 
pe feţele Cuvintelor, 

Singurătăţii Nemuririi, 

Morţii, 

înţesate cu vărsatul Ambiguităţilor de Vânt, 
înfruntă Furtunile, 

iscate din Veninul Societăţii de Consum, 

care ne duc Ţărâna Viselor, 

unor întrupări, 

spre Zările fără Orizonturi, 

ale Aripilor frânte, 

cărora nu le-a mai rămas, 

nici măcar o firimitură, 

din Inima de Cer a unei iubiri, 

pe care să poată zbura. 

75) Pe pieţele negre ale Deşertăciunilor 


Cascade de Răni, 
vuiesc surd, 

în Sângele descompus al Zilelor, 
Singurătăţii Nemuririi, 

Morţii, 

care şi-a pierdut, 
şi ultimele catarge ale Iubirii, 
care să-i brăzdeze, 

Cerul Inimii, 

căzut la tălpile de pelin, 

ale Viitorului, 

ale cărui rădăcini tăiate de către Destin, 
se vând şi acum pe pieţele negre, 
ale Deşertăciunilor, 
a căror culoare, 
se spune că ar aduce noroc, 

Uitării. 

76) Pe care se prelinge Singurătatea Nemuririi 

Poduri din Inimi de piatră, 
străjuiesc Cerul Speranţelor, 
pe care, pare-se, 

că nu mai adie de dinainte de a fi Lumea, 
nici o boare de Zâmbet, 
rătăcit pe la colţurile de jar ale unor Priviri, 
ale Sfinţilor Părinţi ai Absurdului, 
pierduţi prin Ţărâna întrupării, 
din Icoanele ce plâng, 
cu Lacrimi de gheaţă, 
pe Zidurile cărora, 
se prelinge, 

Singurătatea Nemuririi, 

Morţii. 

77) Ne vom refugia 


îngheţase Ţărâna întrupării, 
din Eternitatea Clipei noastre, 
într-atât încât, 
roţile de plumb, 
mari şi grele ale Norilor, 
Destinului nostru, 
nu se mai afundau, 
în mocirla Cimitirelor de Cuvinte, 
pe care ni le rosteam, 
fără nici o noimă, 

Zâmbetelor împietrite, 
de parcă întreaga Lume, 
ar fi încremenit, 
la porţile de jar, 
ale Simţămintelor noastre, 
din vulcanii cărora, 
începuse să erupă, 
pentru prima dată, 

Iluminările Divine, 

ale Stelei în care ne vom refugia, 

Nemurirea, 

care nu va mai fi niciodată, 
însingurată. 

Aprecieri critice despre poezia 
filosofică la Sorin Cerin 


Prof. univ.dr. Al Cistelecan în cadrul 

rubricii Avânt la lettre, sub titlul între reflecţie şi 
atitudine apărut în revista Familia nr. 11-12 noiembrie - 
decembrie 2015,pag.16-18, Al Cistelecan consideră 
despre poezia de meditaţie a lui Sorin Cerin, că:"Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. în poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de fîlosofare versificată şi, vrînd-nevrînd, 

tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait 
Cerna în legătură cu ”poezia filosofică,” întrucît poetul 
le ştie şi el prea bine şi tocmai asta vrea să înfrunte: 
riscul de a lucra doar în idee şi de a subordona 
imaginativul conceptualului. Ce-i drept, nu e, pentru 
Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 
cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 
radicale decît din interiorul vreunei păci de cuget sau al 
unei annonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării lirice constă într-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile fonnulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 

”conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel incit de la o 
vreme ele nu mai creează nici panică, nici evlavie, căci 
abundenţa le sedează efectele de acest gen şi le 
perverteşte intr-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 
emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 
nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 
lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini nesfîrşite de genul ”spinii Adevărului”, ”coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferenţă la 

lirism). Dimpotrivă, în mod oarecum paradoxal, decisivă, 
nu doar definitorie, e atitudinea în care ele se strîng, afectul 
în care coagulează. Sub aparenţa unui discurs proiectat pe 
”gînd”, Sorin Cerin promovează, de fapt, un lirism (cam 
pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 
din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 
versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale încît ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
coruperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută "pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 
lăcomiei Iluziei Vieţii”. E febra devoţională de pe reversul 
imprecaţiilor şi sarcasmelor, dar tocmai ea e cea care 

contaminează toate poemele. Dintr-un strat de ideale strivit 
ies, cu vervă pasională, atitudinile lui Cerin, atitudini 
eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la 
un articol scris de Magda Câmeci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 
râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare, 
numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 
inspirativ, în cazul poeziei, încărcat de impulsuri afective 
imposibil de înfrînt raţional, un impuls pe care îl ai sau nu-1 
ai şi de care e responsabilă vocaţia. Simplu, asta e 

problema, ai vocaţie, ai inspiraţie. Nu prea am o părere 
formată despre poezia Magdei Câmeci şi nici nu pot şti cit 
de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 
numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita <<inspiraţie>> la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 
înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 
titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cît se menţine 
poetul pe aceeaşi coardă de fond, şi cît de adînc, cît de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modem reformulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 
că „vreme e a te naşte şi vreme e să mori”, în rest, „totul e 
vînare de vînt”. Ce se mai poate spune nou în vremea 
noastră, chiar în fonnulă personală, cînd existenţialismul a 
fost intens susţinut filosofic în secolele al XlX-lea şi al XX- 

lea, de la Kirkegaard şi pînă la Sartre, cu nuanţe specifice. 
O poezie în termenii existenţialismului statuat mai poate 
interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 
complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cît de adîncă şi cît de 
personală e meditaţia, n-o poţi spune decît la sfîrşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 
noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 
e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau 
înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, 
imposibil de realizat la nivelul vocabularului poetic deja 
obosit, e compensată de arta combinaţiei cuvintelor, fără să 


97 



SORIN CERIN 

-SINGURĂTATEA NEMURIRII- 

-poeme filosofice- 


poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 
cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 
fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 
ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 
multiple planuri sensibilitatea poetului. Cuvîntul 
„deşertăciune” e angajat într-o combinaţie gravă, tăioasă, 
pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, 
voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 

poezia Industrie a Cărnii Existenţiale : „Plugul 

Deşertăciunii sapă adine,/ în ţărîna Existenţei,/ vrînd să 
însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 
cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 
brăzdează cerul Amintirilor”. în registru schimbat, cuvîntul 
e chinuit ca instrument al presei, violentă, pe drept 
incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea 
combinaţiilor verbale resentimentare, ce defulează o 
atitudine poetică provocată de revolta împotriva 
nonsensului existenţei. în cele din urmă e metaforizată 
„iarna Cuvintelor,/ care ningeau peste Zilele noastre,...” şi 

e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 
lor: „Cimitire de cuvinte se înşiră în sufletele,/ ce vor şi 
speră la înviere,..Aici cuvintele s-au întors la poezie, 
însă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în termenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 
un fel de rezumat al discursului poetic, concentrat în 
poezia Ierarhia Deşertăciunii, încheiată, în tennenii 
contemporaneităţii absurdului. E un mod de a reînnoi ceea 
ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 
„granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să 
înţelegem granitul ca şi cum ar fi,/ o trestie conştientă de 
Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a/ privi Ierarhia 

Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 
realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 
Consum,/care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
permanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfrîului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de 
Consum Loamete,/ drept mari atleţi ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existenţialist care a 
fost misticul Kierkegaard. După cum atitudinea clar atee, 
cînd e vorba de Dumnezeu şi biserică în poeziile lui Cerin, 
actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ” percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dintîi plachete, 
est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 
acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ anne, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 
din biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul 
de alienare, de înstrăinare şi accentuată singurătate, pînă la 
a-şi simţi sufletul ca o „casă în ruină”, din care, plecată, 
fiinţa căzută în „neant”, mai are şansa de a fi sortită 
„Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 
despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Cârneci, dar el trebuie să se 

ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, 
spre a nu le desfigura prin exces. 

- Ana Blandiana: "Poezia de meditaţie pe care o 
scrie Sorin Cerin nu este o versificare de adevăruri 
filozofice,ci o impletire de revelaţii despre aceste 
adevăruri.Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii.De 
altfel,secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

■ Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

■ Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 
scris pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 
Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i 

se surpă orizontul sufletului în ploi de foc şi unne de 
plumb”. 

■ Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 
lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 
cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 
Diavol, 

Dacă poetul şi-a propus în poemul La un grătar un exerciţiu 
unnuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate 
al unui Eucharist pe dos, căci intr-un univers al vieţii spre 
moarte, cel care se frânge e spiritul, cuvântul, pentru a 
revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 
surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 
e eul nostru cert, că doar prezentul există cu adevărat şi că 

viitorul e pură ipoteză. Cerin redefineşte fiinţa umană ca 
aflându-şi autenticitatea în multiplicarea mentală a realităţii 
teme şi ca proiect existenţialist". 

- Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului,este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 
timpurile deconstrucţiei poetice, dacă e să înţelegem 
cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara îndoiala,reflexivitatea e dominanta 
creaţiei sale, prezidate de interogaţii,revolta,nelinişti si 
o dramatica cercetare a TĂCERII,topos al indoielilor,al 
cutezanţei si al aventurii spiritului in permananta 
cautare a adevarului;poezia sa urmeaza unei axiologii 

de un intens dramatism.E lirica lucidităţii,a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 
nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi.însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu. Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic.O duplicitate 
izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 
o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” -,naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ, dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 

disparate, readuse la un loc prin travaliul liric, 
închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 
traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr.Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 
rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, 
în texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioaru "Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 
înglobează toate trei într-o formulă personală, aparent 
desuetă estetic, rostind însă cu suflu de poeta vates 
ultimele cuvinte dinaintea Apocalipsei. O apocalipsă în 
care lumea desacralizată şi dominată de false valori 
sfîfşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de fiecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 
peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 
întrezărind decădere, demisie morală sau ruine cam 
peste tot pe unde-1 poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor saleţGreşeala pag.73)11 felicit pe 
autor pentru cutezanţele sale stilistice din "Din ochii 
luminii divine pag.81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii 
copleşitoare şi infinite nelinişti absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 
Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"... cărţile par a fi obiecte de cult- 
cultură-proprie testamentară ale unui ceremonial, ...al 
neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 
ce merită considerat este şi imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane....Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”.. .între 
raţionalism şi iraţionalism, Sorin Cerin navighează pe 
Oceanul Interconnection." 


109 



SORIN CERIN 

-SINGURĂTATEA NEMURIRII- 

-poeme filosofice- 


Cărţi publicate 

Literatură Sapienţială 

Volume de aforisme 


Culegere de înţelepciune - Opere Complete de 


Aforisme - Ediţie de ReferinţăWisdom Collection - 
Complete Works of Aphorisms - Reference 

Edition . conţine un număr de 11 486 de aforisme 
structuralizate în 14 volume publicate anterior la 
alte edituri, ce sunt incluse în actuala culegere. 2014 
Dumnezeu si Destin God and Destinv2014 


Rătăcire Wandering2013 
Libertate Freedom2013 
Cugetări esentiale2013 

* Antologie de înţelepciuneAnthology of 
wisdom 2012 conţine un număr de 9578 de aforisme, 
maxime şi cugetări de Sorin Cerin. 

■ ContemplareContemplation 2012 

* DeşertăciuneVanity 2011 

■ Paradisul şi InfernulParadise and Inferno 2011 

■ PăcatulThe Sin 2011 

■ IluminareIllumination 2011 Conţine un număr de 

693 aforisme 

- Culegere de înţelepciune în care apar pentru prima 
oară volumele înţelepciune. Patima şi Iluzie şi 
realitate, alături de cele reeditate ca Nemurire, învaţă 
să mori şi Revelaţii, volume apărute atât separat cât şi 
împreună în culegere în ediţiile de limbă engleză online 
sau tipărite, din Statele Unite, Wisdom Collection 2009 
Conţine un număr de 7012 aforisme 

* InţelepciuneThe book of wisdom 2009 Conţine un 
număr de 1492 aforisme. 

■ învaţă să mori 2009 Conţine un număr de 1219 
aforisme. 

- Nemurire 2009 Conţine un număr de 856 aforisme. 

■ Revelaţii 21 Decembrie 20122008 Conţine un 
număr de 2509 aforisme. 

Volume de inspiraţie sapienţială 

- IubireAmourLove 2008 

■ Antichrist, fiinţă şi iubire 2007 

Volume de studii filozofice 

» CoaxialismulThe Coaxialism2007 

• Moarte, neant aneant viaţă şi Bilderberg Group2007 

■ Logica coaxiologică2007 

■ Starea de concepţiune în fenomenologia 
coaxiologică2007 

Volume de poezie fdozofică 

■ Calea spre Absolut - Poeme filosofice Statele Unite 
ale Americii 2018 

■ Dumnezeul meu - Poeme filosofice Statele Unite 
ale Americii 2018 

» Angoase existenţiale - Poeme filosofice Statele 

Unite ale Americii 2018 

■ Mai Singur - Poeme filosofice Statele Unite ale 
Americii 2018 

Drame de Companie - Poeme filosofice Statele 
Unite ale Americii 2018 

Iluzia Existenţei - Poeme Filosofice (Statele Unite 
ale Americii) 2017The Illusion of Existence: 
Philosophical poems the United States of 
America 2017 

Existenţialism - Poeme Filosofice (Statele Unite ale 
Americii) 2017 Existenţialism: Philosophical poems 
the United States of America 2017 

Fiinţă şi Nefiinţă - Poeme Filosofice (Statele Unite 
ale Americii) 2017Being and Nonbeing: Philosophical 
poems the United States of America 2017 

Oglinzile Paralele ale Genezei - Poeme Filosofice 
(Statele Unite ale Americii) 2017The Parallel Mirrors 
of the Genesis: Philosophical poems the United States 
of America 2017 

Existenta si Timp - Poeme Filosofice (Statele Unite 
ale Americii) 2017Existence and Time: Philosophical 
poems the United States of America 2017 

Obiecte de Cult - Poeme Filosoficer581 (Statele 
Unite ale Americii) 2Q170bjects of Worship: 
Philosophical poems the United States of America 2017 
Copacul Cunoaşterii - Poeme Filosofice (Statele 
Unite ale Americii) 2017The Tree of The Knowledge: 

Philosophical poems the United States of 
America 2017 

Iluzia Amintirii- Poeme Filosofice (Statele Unite ale 
Americii) 2017The Illusion of Memory: Philosophical 
poems the United States of America 2017 

Iluzia Morţii - Poeme Filosofice (Statele Unite ale 
Americii) 2017The Illusion of Death: Philosophical 
poems the United States of America 2017 

Eternitate - Poeme Filosofice (Statele Unite ale 
Americii) 2017Eternity: Philosophical poems the 
United States of America 2017 

Străinul Subconştient al Adevărului Absolut - 
Poeme filosofice ( Statele Unite ale Americii) 2016 
Paradigma Eternităţii - Poeme filosofice ( Statele 
Unite ale Americii) 2016 

Marea Contemplare Universala - Poeme filosofice ( 
Statele Unite ale Americii) 2016 

Bisericile Cuvintelor - Poeme filosofice ( Statele 
Unite ale Americii) 2016 

Trafic de carne vie - Poeme filosofice ( Statele 
Unite ale Americii) 2016 

Vremurile Cuielor Tulburi - Poeme Filosofice ( 
Statele Unite ale Americii) 2016 

Divinitate - Poeme Filosofice ( Statele Unite ale 
Americii) 2016 

La Cabinetul Stomatologic - Poeme Filosofice 
(Statele Unite ale Americii) 2016 

Origami - Poeme Filosofice (Statele Unite ale 
Americii) 2016 

Dinainte de Spaţiu si Timp - Poeme Filosofice 
(Statele Unite ale Americii) 2016 

A Fi Poet editura eLiteratura, Bucureşti 2015 

O Clipă de Eternitate editura eLiteratura, 

Bucureşti 2015 

Suntem o Hologramă editura eLiteratura, 

Bucureşti 2015 

Zile de Carton editura eLiteratura, Bucureşti 2015 

Fericire editura eLiteratura, Bucureşti 2015 

Nonsensul Existentei Statele Unite ale 
Americii 2015 The Nonsense of Existence - Poems of 
Meditation the United States of America 2016 

Liberul arbitru Statele Unite ale Americii 2015The 
Free Will - Poems of Meditation the United States of 
America 2016 

Marile tăceri Statele Unite ale Americii 2015 The 
Great Silences - Poems of Meditation the United States 
of America 2016 

Ploi de Foc Statele Unite ale Americii 2015 Rains 
of Fire - Poems of Meditation the United States of 
America 2016 

Moarte Statele Unite ale Americii 2015 Death - 
Poems of Meditation the United States of 
America 2016 

Iluzia Vieţii Statele Unite ale Americii 2015 The 
Illusion of Life - Poems of Meditation the United States 
of America 2016 

Prin cimitirele viselor Statele Unite ale 
Americii 2015 Through The Cemeteries of The Dreams 
- Poems of Meditation the United States of 
America 2016 

îngeri şi Nemurire Statele Unite ale 
Americii 2014 Angels and Immortality - Poems of 
Meditation the United States of America 2017 

Politice Statele Unite ale Americii 2013 

Facerea lumii Statele Unite ale Americii 2013 

Cuvântul Lui Dumnezeu Statele Unite ale 
Americii 2013 

Alegerea Mântuitorului Statele Unite ale 
Americii 2013 


Volume de poezie de filosof ie a iubirii 

- Filosofia Iubirii - Dragoste şi Destin - Poeme 
Filosofice (Statele Unite ale Aemricii) 2017 The 

Philosophy of Love - Love and Destiny: Philosophical 
poems the United States of America 2017 

Filosofia Iubirii - Verighetele Privirilor - Poeme 
Filosofice (Statele Unite ale Aemricii) 2017The 
Philosophy of Love-The Wedding Rings of Glances- 
Philosophical poems the United States of 
America 2017 

Filosofia Iubirii - Fructul Oprit - Poeme Filosofice 
(Statele Unite ale Americii) 2017The Philosophy of 
Love - The Forbidden Fruit: Philosophical poems the 
United States of America 2017 

Filosofia Iubirii - Lacrimi - Poeme Filosofice 
(Statele Unite ale Americii) 2017The Philosophy of 
Love- Tears: Philosophical poems the United States of 
America2017 


Volume de poezie de dragoste 

■ Adresa unei ceşti de cafea 2013 

■ Memento Mori 2012 

* Parfum de eternitate 2012 

• Umbrele Inimilor 2012 

* Inimă de piatră amară 2012 

• Legendele sufletului 2012 

■ Adevăr, Amintire, Iubire 2012 

» Eram Marile Noastre Iubiri 2012 

- Suflete pereche 2011 

» Templul inimii 2011 

■ Poeme de dragoste 2009 

Romane 

• Destin 2003 

■ Trilogia Destiny cu 

volumele PsvchoApocalipsa şi Exodus urmând să 
apară Lumina Divină doi ani mai târziu ce avea să 
întregească ciclul Originea lui Dumnezeu 2004 - 2006 

* The origin of God apărut în Statele Unite cde 
Americii cu volumele The Divine Light PsychoThe 
A pocalypseş i Exoclusl 006 

